Vyhodnotenie pripomienkového konania
(A-akceptované, N-neakceptované)

P. č.	Subjekt	Obsah pripomienky	Riešenie pripomienky	
1.	Ministerstvo vnútra SR	Nie je možné zodpovedne posúdiť tento legislatívny zámer zákona z nasledujúcich dôvodov:
a)	Nie sú prijaté také koncepčné dokumenty akými sú „Bezpečnostná stratégia SR“ a „Obranná stratégia SR“.
b)	Doposiaľ nie je ani novelizovaná Ústava SR čl. 25 tak, ako sa často v tomto materiáli uvádza.
c)	MO SR si v rozpore so zákonom č. 347/1990 Zb. prisvojuje kompetencie na celé ozbrojené sily SR a nie iba na Armádu SR.
d)	V dôvodovej správe, ale aj na iných miestach sa často argumentuje, „že je potrebné komplexne riešiť problematiku zloženia ozbrojených síl tak, aby toto bolo kompatibilné so zložením ozbrojených síl členských štátov NATO“. Táto konštatácia však nie je podložená žiadnym argumentom. Už niekoľkokrát sme MO SR objasňovali podstatu zmluvy NATO – SOFA. Zásadná pripomienka.	 a) Návrh leg. zámeru vychádza z Bez-pečnostnej stratégie SR a Obrannej stratégie SR, ktoré sú t.č.  predložené na rokovanie NR SR.
b) Prijatím novely Ústavy SR je pripomienka bezpredmetná.
c) Jednotné riadenie ozbrojených síl predpokladá Obranná stratégia. Dňa 23.1.2001 sa na MO SR uskutočnilo spoločné rokovanie ministra obrany, ministra vnútra a ministra dopravy, pôšt a telekomunikácií na zabez-pečenie plnenia uznesenia z rokovania ROŠ z 18.2.2000, ktoré uložilo týmto ministrom predložiť vláde SR do 31.3.2001 návrh na jednotné riadenie ozbrojených síl MO SR. Na tomto rokovaní sa ministri dohodli, že ozbrojené sily budú riadené MO SR. Uvedenou dohodou sú rozpory ohľadne zloženia ozbrojených síl a ich riadene odstránené. Pokiaľ ide o roz-pory s platnými právnymi úpravami, text návrhu je dopracovaný o zoznam právnych predpisov, ktoré bude v sú-vislosti s návrhom zákona o ozbro-jených silách zmeniť.	
		Predložený návrh legislatívneho zámeru považujeme za jednostrannú a ničím nepodloženú snahu MO SR presadiť svoj model riešenia problematiky ozbrojených síl bez posúdenia názorov a postoja MV SR, ktoré podľa súčasnej právnej úpravy má v svojej organizačnej štruktúre vojská MV SR. Tento postoj (a nie prvýkrát) spôsobuje značné problémy v tom, že MO SR do právneho poriadku SR má snahu vnášať zákony bez ohľadu na to, či sú v súlade s ostatnými zákonmi alebo nie a ani to nemá snahu riešiť ! V tomto prípade sa jedná o rozpor so zákonom SNR č. 347/1990 Zb. so zákonom NR SR č. 42/1994 Z. z. a zákonom č. 351/1997 Z. z. Branný zákon. Zásadná pripomienka.	Viď. vyhodnotenie k pripomienke č. 1.	

				
				
		Zhodnotenie platnej právnej úpravy, najmä vzťah navrhovaného zákona s ňou je veľmi povrchný a nepresný, čo sa priamo premieta do záverečných ustanovení (zrušiť len niektoré zákony, aj keď novelizuje napr. zákon Slovenskej národnej rady č. 347/1990 Zb. a pod.). Zásadná pripomienka.
	A; text upravený	
		V návrhu sa uvádzajú skutočnosti, ktoré vyvolávajú potrebu úpravy uvedenej problematiky tendenčne, s cieľom obhájiť zámer MO SR. Ide najmä o tieto skutočnosti:
a)	Tvrdí sa, že problematika ozbrojených síl je upravená vo viacerých právnych predpisoch, avšak svojim obsahom to nezodpovedá potrebám štátu a požiadavkám pre vstup SR do NATO. Keďže „potreby“ a „požiadavky“ nie sú nikde ďalej definované, je evidentné, že je to len názor, ktorý nemá objektívny základ.
b)	Podpísaním zmluvy NATO – SOFA nevyplynula pre SR potreba riešiť zloženie ozbrojených síl ako celku, ale prispôsobiť pre prípadné napĺňanie zmluvy (teda pri vysielaní vojsk na územie druhej zmluvnej strany, aby bola organizácia ozbrojených síl podľa čl. 1 ods. 1 písm. a) predmet zmluvy), teda použitie tohto argumentu považujeme za účelové a vzhľadom na uvedené príklady, napr. ČR, MR je protirečivé.
c)	V celom materiáli je len veľmi zahmlená zmienka o historickom vývoji, napr. vojsk MV SR a tvrdenie, že rozdrobenosť riadenia ozbrojených síl počas socializmu v Československu bola z dôvodu obrany pred vojenským prevratom, vyznieva vzhľadom na mnohé skutočnosti a vývoj  v tej dobe smiešne. Úplne sa zamlčuje podiel vojenských záchranných útvarov zaradených v MV SR pri plnení úloh civilnej ochrany v súlade so zákonom, ich vysoká odborná a postupne aj materiálna pripravenosť a vybavenosť. Zásadná pripomienka.	N; MO SR vychádza z Programového .vyhlásenia vlády SR (bolo schválené NR SR), kde je okrem iného dekla-rovaná potreba reformy ozbrojených síl a novej legislatívnej úpravy. Nové základné zloženie ozbrojených síl vychádza z Dlhodobej strategickej koncepcie ozbrojených síl model 2010, ako aj zo záverov štúdii hodnotiacej komisii generála Garretta.

K zloženiu ozbrojených síl platí vyhodnotenie pripomienky č. 1.

A; text upravený

	
		V materiáli sa používajú pojmy, ktoré nie sú v súčasnom právnom poriadku vymedzené a ani tento návrh ich nevymedzuje (systém bezpečnosti SR, systém obrany, krízové situácie a pod.). Zásadná pripomienka.	A; text upravený	
		Ekonomický dopad nie je možné presúvať na vypracovanie návrhu zákona, ale je potrebné, aby bol už v legislatívnom zámere. Zásadná pripomienka.	A; text upravený	
		Vo všeobecnej časti, bod 1 sa tvrdí, že problematika ozbrojených síl je upravená vo viacerých právnych predpisoch, avšak svojim obsahom to nezodpovedá potrebám štátu, ako aj požiadavkám pre vstup SR do NATO. „Potreby“ a „požiadavky“ nie sú uvedené, resp. chýba koncepčný materiál. Zásadná pripomienka.	A; text upravený	
		V materiáli nie je naznačený spôsob riešenia otázok (mimo deklarovania potreby v bode 15 – Prechodné ustanovenia) súvisiacich so zánikom Vojsk ministerstva vnútra a Železničného vojska. Odporúčame do bodu 5. Úlohy ozbrojených síl. Zásadná pripomienka.	Vzhľadom na závery rokovania ministra obrany, ministra vnútra a ministra dopravy, pôšt a telekom., že pripravovaný návrh zákona o ozbro-jených silách upraví prechodné obdobie transformácie vojsk minis-terstva vnútra a železničného vojska, je pripomienka bezpredmetná.	
		V bode 12 (vojenský materiál) upozorňujeme, že navrhované riešenie, aby vykonávací predpis ministerstva obrany ustanovil spôsob použitia štátnych symbolov v ozbrojených silách nie je v súlade s § 3 zákona NR SR č. 63/1993 Z. z. o štátnych symboloch SR a ich používaní. Zásadná pripomienka.	A; text vypustený	
		V bode 3 navrhujeme nasledovné znenie druhej vety: „Ozbrojené sily tvoria príslušníci ozbrojených síl.“ a zvážiť použitie výrazu „hlavné druhy ozbrojených síl“.	A; text vypustený	
		V bode 5 v druhom odseku odporúčame zvážiť pojem „objekt osobitne dôležitý“. Termíny rovnakého významu sú už v našej legislatívne použité (napr. Uznesenie vlády SSR č. 73/1982, Uznesenie 5. schôdze ROŠ z 30. 11. 1994).	A; text upravený	
2..	Ministerstvo financií SR	Predkladateľ legislatívneho zámeru návrhu zákona o ozbrojených silách uvádza, že prípadné finančné dôsledky návrhu zákona budú rozpracované v návrhu zákona o ozbrojených silách. Upozorňujeme na povinnosť predkladateľa v zmysle § 51 zákona NR SR č. 303/1995 Z. z. o rozpočtových pravidlách uviesť pri predkladaní všeobecne záväzného právneho predpisu finančné dôsledky na štátny rozpočet v roku 2001 a v nasledujúcich rokoch. Pripomíname, že v súvislosti s navrhovanou účinnosťou je potrebné prípadné dôsledky na štátny rozpočet zahrnúť už do východísk štátneho rozpočtu na budúci rok a rozsah nárokov prispôsobiť reálnym možnostiam štátneho rozpočtu v tomto roku.	A; text upravený. Po schválení leg. zámeru vládou SR bude odporúčanie realizované pri predkladaní návrhu zákona (zloženie Ozbrojených síl, transformácia Vojsk MV SR a Žel vojska)	
		Žiadame zakotviť už v rámci legislatívneho zámeru návrhu zákona o ozbrojených silách právne postavenie jednotlivých organizačných článkov z hľadiska ich právnej subjektivity, s ktorou úzko súvisí systém hospodárenia s rozpočtovými prostriedkami i právne postavenie správcu majetku štátu.	N; rozpočtovou organizáciou je MO SR a ozbrojené sily budú financované z rozpočtovej kapitoly MO SR	
		V časti II bod 6 zámeru je potrebné definovať postavenie prezidenta SR, ktorý je podľa čl. 102 písm. j) hlavným veliteľom ozbrojených síl.	A; text upravený	
		V bode 11 predkladateľ navrhuje upraviť hospodárenie ozbrojených síl všeobecne záväzným právnym predpisom vydaným MO SR. Tento návrh nie je ničím zdôvodnený. Predkladateľ neurobil analýzu, v čom by sa mal doterajší systém zmeniť. Naviac by šlo o nepriamu novelu zákona o rozpočtových pravidlách. Dôrazne upozorňujeme, že nemožno meniť zákon právnym predpisom nižšej právnej sily. Žiadame navrhované riešenie vypustiť.	A; text vypustený	
3.	Ministerstvo životného prostredia SR	Domnievame sa, že predloženie uvedeného legislatívneho zámeru do legislatívneho procesu je predčasné z nasledujúcich dôvodov:
Uvedený legislatívny zámer by mal byť predložený až po:
1.	schválení novely Ústavy SR Národnej rady SR,
2.	schválení Bezpečnostnej stratégie SR, v mesiaci jún 2000,
3.	schválení Obrannej stratégie SR, ktorú Rada obrany štátu na 36. schôdzi dňa 7. 12. 1999 rozhodla predložiť na rokovanie v mesiaci október 2000,
4.	rozhodnutí vlády SR o zložení ozbrojených síl SR.	A; ide o konštatovanie zo strany MŽP SR, pripravovaný legislatívny zámer je vypracúvaný súbežne s uvedenými dokumentmi a v súlade s Plánom le-gislatívnych úloh vlády SR na rok 2001.
	
4.	Ministerstvo spravodlivosti SR	V bode 6 pri MO SR je uvedené, že „v konaní pred súdmi v mene štátu ozbrojené sily zastupuje MO SR“. To by znamenalo, že žiadna z organizačných zložiek armády, vrátane vysokých škôl nie je rozpočtovou organizáciou, či príspevkovou organizáciou spôsobilou nadobudnúť práva a povinnosti. Ak sa to takto nechcelo vyjadriť, je žiaduce zmeniť obsah zámeru tak, že aj pred súdmi budú spôsobilé konať vo vlastnom mene.	N; ozbrojené sily nie sú právnickou osobou a ani sa to nenavrhuje preto ich musí zastupovať MOSR. Vysoké voj. školy majú právnu subjektivitu zo zákona (zákon o vysokých školách)	
		V bode 12, v poslednom odseku splnomocnenie na vydanie všeobecne záväzného predpisu odporúčame z MO SR presunúť na vládu SR s ohľadom na závažnosť obsahu.	A; text vypustený	
5.	Ministerstvo zahraničných vecí SR	V bode II. 6 nazvať „Civilné riadenie ozbrojených síl“, pričom navrhujeme v ňom definovať postavenie, vzájomné vzťahy a právomoci prezidenta SR, NR SR, vlády SR, MO SR a ďalších orgánov.	N; riadenie ozbrojených síl nemožno zúžiť iba na civilné riadenie ozbrojených síl	
		V bode II. 7 nazvať „Velenie ozbrojeným silám“ a definovať v ňom postavenia a kompetencie generálneho štábu a jeho vzťah k orgánom vymenovaných v bode II. 6.	A; text upravený	
		V bode II. 14 v odseku 3 použiť formuláciu „v rámci medzinárodnej spolupráce je možné povoliť pobyt“.	A; text upravený	
6.	Ministerstvo dopravy, pôšt a telekomunikácií SR	V časti Účel legislatívneho zámeru odporúčame upraviť text tretej odrážky nasledujúcim spôsobom: „ – upraviť zriadenie ozbrojených síl a ich členenie, ktoré bude porovnateľné s ozbrojenými silami členských štátov NATO pri zohľadnení ekonomických a hospodárskych podmienok zabezpečenia obrany a bezpečnosti Slovenskej republiky a členských štátov NATO“.	N; z hľadiska systematiky a predmetu úpravy je cieľ vyjadrený dostatočne. Ekonomický a hosp. dopad je upra-vený v inej časti.	
		V časti Účel legislatívneho zámeru žiadame vypustiť text deviatej a desiatej odrážky. Odôvodnenie: Doplňovanie a mobilizáciu ozbrojených síl ako aj rozsah mimoriadnych opatrení ponechať tak, ako je to v súčasnosti v zákone č. 351/1997      Z. z. Branný zákon  (prípadne podľa potreby upraviť). Túto oblasť nie je potrebné upravovať v zákone o ozbrojených silách. Navrhovateľ neuviedol dostatočné dôvody pre takúto zmenu. Zásadná pripomienka.	A; text vypustený	
		V bode 1. Predmet úpravy žiadame upraviť text nasledujúcim spôsobom: „V návrhu zákona sa upravia právne vzťahy týkajúce sa zriadenia ozbrojených síl, schvaľovanie početného stavu vojakov ozbrojených síl, ďalej úlohy, systém prípravy, riadenia a rozvoja ozbrojených síl, ich civilná kontrola, vojenský materiál, použitie vojenskej strelnej zbrane vojakmi ozbrojených síl, ako aj medzinárodná spolupráca ozbrojených síl.“ Odôvodnenie: Text odrážok v časti Účel legislatívneho zámeru je potrebné zosúladiť s textom v bode 1. Predmet úpravy. Zásadná pripomienka.	A čiastočne; text upravený. Pokiaľ ide o vojenský materiál je definovaný v zák. č. 179/1998 Z. z. Vzhľadom na to, že Leg. pravidlá vlády SR uvá-dzajú, že leg. zámer určí cieľ budúcej právnej úpravy považujeme predmet úpravy vymedzený dostatočne.	
		V bode 2. Vymedzenie základných pojmov odporúčame vypustiť text druhej odrážky.	A; text vypustený	
		V bode 2. Vymedzenie základných pojmov v časti Odôvodnenie v druhej vete odporúčame upresniť, o ktoré pojmy sa jedná.	A; text vypustený	
		V názve bodu 3. odporúčame upraviť text nasledujúcim spôsobom: „Zriadenie ozbrojených síl, ich členenie a schvaľovanie početného stavu vojakov ozbrojených síl.“	A čiastočne úpravou textu;	
		V bode 16. Zrušovacie ustanovenia v druhej odrážke odporúčame upraviť text nasledujúcim spôsobom: „ - § 1 až 5, § 35 až 37 zákona č. 351/1997 Z. z. Branný zákon“,	A čiastočne; § 35 až 37 vypustené z dôvodov ponechania v Brannom zákone	
		V bode 16. Zrušovacie ustanovenia v tretej odrážke odporúčame upraviť text nasledujúcim spôsobom: „ - § 175 až 178, § 182 a § 183 zákona č. 370/1997 Z. z. o vojenskej službe v znení zákona č. 10/2000 Z. z.“	A; text upravený	
		K bodu: 1. Dôvody spracovania legislatívneho zámeru návrhu zákona o ozbrojených silách 
Uvádzaný dôvod, že „Reforma ozbrojených síl musí vychádzať z porovnania zloženia ozbrojených síl členských štátov NATO, ako aj zo Zmluvy medzi štátmi, ktoré sú stranami Severoatlantickej zmluvy, vzťahujúcej sa na štatút ich ozbrojených síl (NATO SOFA), ...
Pripomienka: Ide o jednostranný dôvod čisto z vojenského hľadiska. Pri porovnávaní zloženia ozbrojených síl členských štátov NATO je nevyhnutné brať do úvahy, a teda porovnávať aj ich hospodársku a ekonomickú stránku zabezpečenia obrany štátu a jeho bezpečnosti.
Rovnako v tejto súvislosti nie je možné odvolávať sa na zmluvu NATO SOFA, pretože táto nepojednáva o zložení ozbrojených síl obecne, ale v úzko špecifických súvislostiach spojených s činnosťou ozbrojených síl zmluvných strán nachádzajúcich sa na území štátu druhej zmluvnej strany. O tom, že štruktúru ozbrojených síl v zmysle NATO SOFA nemožno obecne vzťahovať na ozbrojené sily tohto ktorého štátu ako celku, svedčí i rozdielnosť v zložení ozbrojených síl členských štátov NATO. Zásadná pripomienka.	A čiastočne; text upravený. Pre pripo-mienku k novonavrhovanému zloženiu ozbrojených síl platí vyhodnotenie k pripomienke č. 1.	
		K bodu: 3. Zriadenie ozbrojených síl, hlavné druhy ozbrojených síl a početný stav
Odporúčame z textu poslednej vety vypustiť slová „a hlavné druhy výzbroje“, pretože je v rozpore s textom štvrtej odrážky „Účelu legislatívneho zámeru“ (str. 3), druhej odrážky bodu 2 „Vymedzenie pojmov“ (str. 4) a prvou odrážkou bodu 6 „Riadenie ozbrojených síl“ (str. 7) alebo upraviť text uvedených častí tak, aby boli v súlade.
Vzhľadom na zásadné rozdiely v názoroch expertov rozhodujúcich rezortov (v ktorých podľa zákona č. 351/1997 Z. z. Branný zákon sú jednotlivé súčasti ozbrojených síl začlenené, t. j. MO SR, MV SR, MDPT SR) na zloženie ozbrojených síl pri príprave legislatívneho zámeru zákona o ozbrojených silách, neodporúčame jeho predloženie v súčasnom znení na ďalšie prerokovanie do ROŠ. K zjednoteniu názorov je potrebné pokračovať v pracovných rokovaniach expertov a ministrov obrany, vnútra a dopravy, pôšt a telekomunikácií v zmysle záverov z pracovného rokovania zvolaného ministrom obrany dňa 27. 1. 2000, pri rešpektovaní postupu podľa partnerského cieľa číslo PG G 0028 „Prehodnotenie štruktúr ozbrojených síl“, z ktorého vyplýva: „Do konca roka 2001 posúdiť, cestou konzultácií s Alianciou, štruktúru ozbrojených síl s cieľom určiť, či sú potrebné zmeny na ich optimalizáciu pre účasť v štruktúrach ozbrojených síl NATO. To si vyžaduje podrobne posúdiť budúce vojenské plány a požiadavky, ktoré v plnej miere zohľadnia politiku aj zdroje.“ Súčasne požadujeme zabezpečiť, aby na tieto rokovania boli prizvaní experti z rezortu MDPT SR a Železničného vojska.
Požadujeme prepracovať text odôvodnenia na str. 5 (okrem textu prvého odstavca), ktoré nie je objektívne a korektné. Vychádza zo subjektívnych, ničím nepodložených účelových tvrdení, ktoré nie je možné prijať ako objektívne a argumentáciou podložené odôvodnenie navrhovaných zmien v zložení ozbrojených síl. Zásadná pripomienka.	A čiastočne; text upravený.

Materiál bol po rokovaní ministra obrany, ministra vnútra a ministra dopravy,  pôšt a telekom. prerokovaný v ROŠ (12.3.2001), ktorá ho po zapracovaní pripomienok vznesených a akceptovaných na jej rokovaní odporučila do ďalšieho legislatívneho procesu.	
		K bodu: 4. Vojenská prísaha
Odporúčame v legislatívnom návrhu zákona ponechať I. alternatívu s touto úpravou: „Ja, vojak ozbrojených síl, vedomý si svojich občianskych povinností, slávnostne vyhlasujem ...“ a s poznámkou uvedenou u II. alternatívy.	Pripomienka bezpredmetná; prísaha bude prevzatá z Branného zákona a dopracovaná v nadväznosti na čl. 25 Ústavy SR.	
		K bodu: 6. Riadenie ozbrojených síl
Vzhľadom na uvedenú rozdielnosť názorov expertov rezortov MO SR, MV SR a MDPT SR na zloženie ozbrojených síl neodporúčame prijať navrhovaný text legislatívneho zámeru zákona v oblasti riadenia ozbrojených síl, ktorý bude potrebné upraviť s ohľadom na doriešenie problematiky zloženia ozbrojených síl. Zásadná pripomienka.	Vzhľadom na vyhodnotenie pripomienky č. 1 je pripomienka bezpredmetná.	
		K bodom: 8. Doplňovanie a mobilizácia ozbrojených síl
                 9. Rozsah mimoriadnych opatrení
Vypustiť a ponechať (resp. upraviť) v zákone č. 351/1997 Z. z. Branný zákon s ohľadom na pripomienky uvedené k časti II. „Účel legislatívneho zámeru“. Zásadná pripomienka.	A; text vypustený	
		K bodu: 10. Príprava ozbrojených síl
Dopísať na koniec vety druhého odstavca (str. 9) slová „... a k dodržiavaniu zásad medzinárodného humanitného a vojnového práva.“
Dopísať na záver nový odstavec, v ktorom stanoviť základné tézy na prípravu materiálneho a technického zabezpečenia ozbrojených síl.
Odôvodnenie: K príprave vojakov ozbrojených síl a dodržiavaniu zásad medzinárodného humanitného a vojnového práva v praxi sa SR zaviazala na základe multilaterálnych medzinárodných dohôd prijatých v tejto oblasti.
Príprava materiálneho a technického zabezpečenia ozbrojených síl je konštatovaná v texte prvej vety ako súčasť prípravy ozbrojených síl bez ďalšieho spresnenia jej účelu a obsahu. Zásadná pripomienka.	
A; text upravený

N; materiál ozbrojených síl sa nebude upravovať v tomto návrhu zákona	
		K bodom: 15. Prechodné ustanovenia
                 16. Zrušovacie ustanovenia
                 17. Účinnosť zákona
Text bodov 15. A 16. Upraviť na základe výsledkov a záverov ďalších medzinárodných rokovaní expertov a ministrov obrany, vnútra a dopravy, pôšt a telekomunikácií.
Účinnosť zákona o ozbrojených silách od 1. januára 2001 je nereálna.
Odôvodnenie: Zákon o ozbrojených silách by mal byť pripravený a dôsledne precizovaný na základe schválenia Ústavného zákona o bezpečnosti.
Pri príprave legislatívnych zámerov zákonov a samotných zákonov je potrebné dôsledne dodržiavať zásady postupnosti ich tvorby a vzájomnej prepojenosti tak, ako to vyplýva zo schválenej „Koncepcie reformy rezortu ministerstva obrany do roku 2002 (s výhľadom do roku 2010)“ – schéma „Štruktúra dokumentov zaručenia obrany a bezpečnosti SR“ číslo SEOP-0216 (str. 45). Zásadná pripomienka.	A; text upravený

N; medzinárodné rokovanie k tejto časti neboli podľa rozhodnutia ministrov plánované, rokovanie prebehli na medzirezortnej úrovni
A;  účinnosť zákona bola upravená	
7. 	Úrad vlády SR – 
Sekcia obrany a bezpečnosti	Zloženie ozbrojených síl SR je upravené v § 3 zákona č. 351/1997 Z. z. Branný zákon. V zmysle tohto ustanovenia ozbrojené sily tvorí Armáda SR (v rezorte MO SR), Vojská ministerstva vnútra (v rezorte MV SR) a Železničné vojsko        (v rezorte MDPT SR). 
Tvorbe legislatívneho zámeru návrhu zákona o ozbrojených silách (ďalej len legislatívny zámer), podľa nášho názoru mali predchádzať rokovania predstaviteľov MO SR, MV SR, MDPT SR. Na základe konsenzu by MO SR mohlo pripravovať návrh na nové zloženie ozbrojených síl SR.
Legislatívny zámer nie je predkladaný v súlade s Plánom legislatívnych úloh vlády SR na rok 2000. Patrí do skupiny zákonov, ktoré majú byť zaradené do uvedeného plánu, len v prípade schválenia novely Ústavy Slovenskej republiky Národnou radou SR.
Pracovníci sekcie obrany a bezpečnosti Úradu vlády SR (ďalej len SOB ÚV SR) opakovane upozorňovali, že predkladaniu zákonov, dotýkajúcich sa bezpečnosti (obrany) SR, musí predchádzať príprava a schválenie ucelenej bezpečnostnej a obrannej stratégie, koncepcie reformy ozbrojených síl a zabezpečenia obrany štátu.
Naše stanovisko v plnej miere vychádza z PVV SR, kde je vytýčené: „Vláda presadí optimálny variant zaručenia bezpečnosti spočívajúci v získaní plnohodnotného členstva v NATO... Za tým účelom pripraví ucelenú bezpečnostnú a obrannú stratégiu a koncepciu reformy ozbrojených síl a zabezpečenia štátu. Vláda pripraví a predloží ústavné zákony o bezpečnosti a o obrane, zákony o zabezpečení obrany a ozbrojených silách a ďalšie právne normy, ktoré presne určia činnosť štátnych orgánov pri plnení základného cieľa obrany štátu, t. j. zaručenia jeho suverenity a územnej celistvosti.“
Podľa nášho názoru je v PVV SR určená i postupnosť vypracovávania legislatívnych predpisov. Sme presvedčení, že vypracovávaniu ucelenej bezpečnostnej a obrannej stratégie a koncepcie reformy ozbrojených síl, ústavných zákonov a zákonov dotýkajúcich sa bezpečnosti (obrany) SR, by malo predchádzať rozhodnutie vlády SR, následne i Národnej rady SR o zložení ozbrojených síl SR, ktoré by mali byť kompatibilné s ozbrojenými silami členských štátov NATO. Na tejto pripomienke SOB ÚV SR trvá.
Uvedený názor, ktorý pracovníci SOB ÚV SR dlhodobo prezentujú v rôznych stanoviskách a vystúpeniach, je vyjadrený i v návrhu správy gen. Garretta.
Rada obrany štátu na 36. Schôdzi, dňa 7. 12. 1999, rozhodla predložiť Bezpečnostnú stratégiu SR na rokovanie ROŠ v mesiaci jún 2000 a Obrannú stratégiu SR v mesiaci október 2000.
Jednou z možností ako urýchliť zaradenie zákona o ozbrojených silách do legislatívneho procesu je predloženie Obrannej stratégie SR už na júnovú schôdzu ROŠ.
Po schválení (Národnej) Bezpečnostnej stratégie SR a (Národnej) Obrannej stratégie SR vládou a Národnou radou SR je možné zaradiť legislatívny zámer návrhu zákona o ozbrojených silách do legislatívneho procesu. Túto pripomienku považuje SOB ÚV SR za zásadnú.
Naše pripomienky k jednotlivým častiam (cieľom) posudzovaného legislatívneho zámeru návrhu zákona o ozbrojených silách, vzhľadom na uvedené všeobecné pripomienky, by boli bezpredmetné.	Viď. vyhodnotenie k pripomienke č. 1.

Strategické materiály – Obranný stratégia i Bezpečnostná stratégia sú predložené na rokovanie NR SR. Predkladaný legislatívny zámer vychádza z týchto dokumentov obsahovo i pojmovo.	
8. 	Vojenská kancelária prezidenta SR	K bodu 3 - žiadam text bodu 3 upraviť takto: „Ozbrojené sily sa členia na armádu, Vojenskú kanceláriu prezidenta SR a Čestnú stráž prezidenta SR. Armádu tvoria hlavné druhy ozbrojených síl. Hlavné druhy ozbrojených síl sú pozemné sily a vzdušné sily. Na velenie pozemným silám sa zriaďuje Veliteľstvo pozemných síl a na velenie vzdušným silám sa zriaďuje Veliteľstvo vzdušných síl. Vojenská kancelária prezidenta SR vykonáva najmä veci súvisiace s výkonom funkcie prezidenta SR ako hlavného veliteľa ozbrojených síl. Riadi Čestnú stráž prezidenta SR. Čestná stráž prezidenta SR vykonáva najmä stráženie prezidentského paláca, stráženie miest dočasného pobytu prezidenta SR a zaisťuje vojenské pocty.“.	A; na základe rokovania a záverov ROŠ je zloženie ozbrojených síl upravené.	
		Žiadam za textom: „... dohodami, ktorými je Slovenská republika viazaná.“ doplniť text tohto znenia: „Ak sa jedná o početný stav Vojenskej kancelárie prezidenta SR a Čestnej stráže prezidenta SR predkladá návrh minister obrany po dohode s náčelníkom Vojenskej kancelárie prezidenta SR.“. VKP SR považuje túto pripomienku za zásadnú.	A; text je upravené na základe rokovania ROŠ.	
		K bodu 4 – odporúčam text vojenskej prísahy podľa alternatívy I.	A; vojenská prísaha bude prevzatá  z § 5 Branného zákona	
		K bodu 5 – odporúčam podrobnejšiu úpravu nevojenských operácií ozbrojených síl.	Pripomienka je prijatím novely Ústavy SR bezpredmetná.	
		K bodu 6 – žiadam text bodu 6 upraviť takto: „Ozbrojené sily riadi 
a)	prezident Slovenskej republiky
b)	vláda Slovenskej republiky
c)	Ministerstvo obrany Slovenskej republiky
d)	náčelník Vojenskej kancelárie prezidenta Slovenskej republiky

a)	Prezident Slovenskej republiky najmä vydáva rozkazy hlavného veliteľa ozbrojených síl na riadenie ozbrojených síl, schvaľuje zásadné opatrenia týkajúce sa vzniku, dislokácie a zániku vojenských útvarov, schvaľuje vojenské predpisy ozbrojených síl.
d)	náčelník Vojenskej kancelárie prezidenta Slovenskej republiky najmä riadi Vojenskú kanceláriu prezidenta Slovenskej republiky, je podriadený prezidentovi Slovenskej republiky, ktorému zodpovedá za výkon svojej  funkcie,  riadi  Čestnú stráž Slovenskej republiky.“.
       	A; čiastočne; osobitne bude upravené riadenie ozbrojených síl a osobitne bude upravené velenie ozbrojeným silám. Súčasne je text bodu 6 dopracovaný v zmysle záverov z rokovania ROŠ.	
		K bodu 11 – text bodu 11 je v rozpore s účelom legislatívneho zámeru návrhu zákona o ozbrojených silách. V účele je deklarovaná potreba úpravy osobitostí financovania ozbrojených síl a v odôvodnení bodu 11 je zmocňovacie ustanovenie na vydanie všeobecne záväzného predpisu, ktorí upraví „osobitosti a podrobnosti hospodárenia“, už nie osobitosti financovania ozbrojených síl.	A; text upravený	
		K bodu 12 – odporúčam zvážiť zobrazenie vojenského znaku, národného rozlišovacieho znaku, spôsob označovania vojenského materiálu, označovania rovnošaty všeobecne záväzným právnym predpisom. Takto by si MO SR zviazalo ruky a nemalo by možnosť prípadnej rýchlej zmeny týchto znakov, pretože by muselo absolvovať celý zdĺhavý legislatívny proces.	A; text vypustený	
		K bodu 13 – z navrhovaného textu bodu 13 nie je jasné použitie vojenskej strelnej zbrane vojakmi v bojovej akcii. Odporúčam upraviť.	N; použitie zbrane v bojovej akcii sa nepredpokladá upravovať v zákone o ozbrojených silách	
		K bodu 16 – odporúčam zvážiť zrušenie § 1 zákona č. 351/1997 Z. z. Branný zákon, pretože tento deklaruje i úpravu brannej povinnosti. 
V odôvodnení k bodu 6 je deklarovaná potreba novelizácie zákona č. 347/1990 Z. z. o organizácii ministerstiev a ostatných ústredných orgánov štátnej správy SR v znení neskorších predpisov, ale v zrušovacích ustanoveniach absentuje. Odporúčam doplniť.
Žiadam text bodu 16 doplniť o text tohto znenia: „ - § 1 ods. 4 zákona č. 16/1993 Z. z. o Kancelárii prezidenta Slovenskej republiky.“.	A; Pripravuje sa nový návrh zákona o brannej povinnosti.
A čiastočne; text upravený (navrhuje sa novelizácia tzv. kompetenčného zákona, nie zrušenie niektorých jeho častí)
N; vecne patrí do pôsobnosti Kancelárii prezidenta	
9.	Štatistický úrad SR	Časť II bod 15 a 16
Úpravu doteraz platných predpisov o  právomoci ministra vnútra a ministerstva vnútra a právomoci ministra dopravy, pôšt a telekomunikácií a ministerstva dopravy, pôšt a telekomunikácií uviesť v zrušovacích, prípadne záverečných ustanoveniach, pretože sa zrejme vzhľadom na nové zloženie ozbrojených síl a spôsob ich riadenia zrušia ich právomoci.
Odporúčame v súlade s Legislatívnymi pravidlami vlády SR označiť bod 16 ako Záverečné ustanovenia.
Je tiež potrebné v bode16 uviesť aj zmeny v zákone SNR č. 347/1990 Zb. o organizácii ministerstiev a ostatných ústredných orgánov štátnej správy SR v znení neskorších predpisov a zrušiť zriaďovacie akty, ktorými boli zriadené Železničné vojsko a Vojská ministerstva vnútra.	A; čiastočne, text upravený; 
Vojská MV boli zriadené uznesením vlády SR, Železničné vojsko zriaďovacou listinou MDPT SR, nie je teda možné tieto akty zrušiť zákonom.	
10.	Úrad geodézie, kartografie a katastra SR	Odporúčame upraviť znenie bodu 6. písm. a) z dôvodu duplicity právnej úpravy pôsobnosti vlády SR v bodoch 3. a 5.	A; text upravený	
		Dopracovať znenie bodu 11. – osobitosti financovania ozbrojených síl.	A; text upravený	
11.	Konfederácia odborových zväzov SR	K bodu 3 – navrhujeme presne špecifikovať postavenie občianskych zamestnancov priamo v legislatívnom zámere. Títo zamestnanci tvoria civilný personál ozbrojených síl. Vo vnútornom práve je dôležité takto vymedziť zloženie ozbrojených síl (vojenský a civilný personál) aj pre potreby Ženevských konvencií.	A čiastočne; zamestnanci sú zamestnanci v zmysle Zákonníka práce. Nejedná sa o civilný personál ozbrojených síl.	
		K bodu 5 – nesúhlasíme s možnosťou použiť ozbrojené sily v prípadoch ustanovených osobitnými predpismi. Toto je zákon o ozbrojených silách, na možnosť ich použitia nie je potrebný žiadny ďalší osobitný predpis, všetky možnosti použitia navrhujeme zapracovať do tohto návrhu.	A čiastočne; (napr. v platnom zákone o Policajnom zbore je upravená aj možnosť použitia ozbrojených síl).